Häiveripoheinä

Häiveripoheinä (Piptatherum miliaceum) on heinäkasvien (Poaceae) heimoon, ripoheinien (Piptatherum) sukuun kuuluva kasvilaji. Se on monivuotinen heinälaji, joka voi kasvaa korkeimmillaan noin 150 cm korkeaksi. Korret ovat kasvutavaltaan pystyjä ja kasvavat tiiviinä mättäinä. Lehdet ovat kaljuja ja lehtien kielekkeet ovat kalvomaisia sekä 0,5–2,5 mm pitkiä. Kukintoina olevat röyhyt ovat suuria. Tähkylät ovat 2,5–3,5 mm pitkiä ja yksikukkaisia. Kukkien ulkohelpeissä on 3–4 mm pitkä vihne. Häiveripoheinä lisääntyy vain siementen kautta.

Häiveripoheinä kasvaa luontaisena Euraasiassa, mutta sitä kasvaa myös tulokaslajina ja viljelykarkulaisena Pohjois-Amerikassa. Laji on tuotu Pohjois-Amerikkaan eläinten rehuksi ja sitä on käytetty myös raskasmetallien sitojana kaivosalueilla.

Lähteet 
 Weed Report: Smilograss

Aiheesta muualla 
 JSTOR Global Plants: Piptatherum miliaceum 
 Integrated Taxonomic Information System (ITIS): Piptatherum miliaceum 
 Global Biodiversity Information Facility (GBIF): Piptatherum miliaceum 
 Flora of North America: Piptatherum miliaceum 

Heinäkasvit